Nariadenie Komisie (ES) č. 3199/93
z 22. novembra 1993
o vzájomnom uznávaní postupov úplného denaturovania etanolu na účely výnimky zo spotrebnej dane
KOMISIA EURÓPSKYCH SPOLOČENSTIEV,
so zreteľom na zmluvu zakladajúcu Európske spoločenstvo,
so zreteľom na smernicu rady 92/83/EHS z 19. októbra 1992 o zosúladení štruktúr spotrebných daní na alkohol a alkoholické nápoje [1] a hlavne na jej článok 27 (4),
so zreteľom na smernicu rady 92/12/EHS z 25. februára 1992 o všeobecných opatreniach pre výrobky, ktoré sú predmetom spotrebnej dane a o prechovávaní, pohybe a monitoringu takýchto výrobkov [2], ktorá bola zmenená a doplnená smernicou 92/108/EHS [3] a hlavne na jej článok 24,
so zreteľom na názor Komisie pre spotrebné dane,
keďže podľa článku 27 (1) a) smernice 92/83/EHS sa požaduje, aby členské štáty vyňali zo spotrebnej dane alkohol, ktorý bol úplne denaturovaný v súlade s požiadavkami ľubovoľného členského štátu, ak takéto požiadavky boli náležite oznámené v súlade s požiadavkami ľubovoľného členského štátu, ak takéto požiadavky boli náležite oznámené a akceptované v súlade s podmienkami stanovenými v odsekoch 3 a 4 tohto článku;
keďže boli obdržané výhrady k oznámeným požiadavkám;
keďže preto v súlade s požiadavkami odseku 4 spomínaného článku sa musí prijať rozhodnutie v súlade s postupmi stanovenými v článku 24 smernice 92/12/EHS,
PRIJALA TOTO NARIADENIE:
Článok 1
Denaturačné prostriedky, ktoré sa používajú v každom členskom štáte na účely úplne denaturovaného liehu v súlade s článkom 27 (1) a) smernice 92/83/EHS, ako sú popísané v prílohe tohto nariadenia.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 22. novembra 1993